nahid-hub/BLUGE-bengali-wikipedia-section-title-prediction huggingface dataset:
কাতালোনিয়ার সান্ত জাউমে দেল দমেনিস এ জন্মগ্রহণ করেন বার্ত্রা। ১১ বছর বয়সে তিনি বার্সেলোনার যুব প্রকল্প লা মাসিয়ায় যোগ দেন। ২০০৯ সালে তিনি বি দলে সুযোগ পান।

২০১০ সালের ১৪ ফেব্রুয়ারি, অ্যাটলেটিকো মাদ্রিদের বিপক্ষে খেলায় বার্সেলোনার হয়ে তার অভিষেক হয়। জেফ্রেন সুয়ারেজের বদলি হিসেবে তিনি মাঠে নামেন। খেলায় বার্সেলোনা ২–১ ব্যবধানে পরাজিত হয়। এর এক বছর তিন মাস পর লা লিগায় দেপর্তিভো লা করুনার বিপক্ষে খেলায় প্রথম একাদশে জায়গা পান বার্ত্রা। তিনি পুরো ৯০ মিনিট খেললেও, খেলাটি গোলশূন্য ড্র হয়।

২০১১ সালের ২১ মে, বার্সেলোনার হয়ে বার্ত্রা তার প্রথম গোল করেন। মালাগার বিপক্ষে ঐ খেলায় বার্সেলোনা ৩–১ ব্যবধানে জয় লাভ করে। ২০১২–১৩ মৌসুমে সিনিয়র দলে জায়গা পাকা করলেও হ্যাভিয়ের মাশ্চেরানো, অ্যালেক্স সং এবং আদ্রিয়ানো করেইয়ার মত ডিফেন্ডারদের কারণে প্রথম একাদশে জায়গা করে নেয়া বার্ত্রার জন্য কঠিন ছিল। এছাড়া ম্যানেজার টিটো ভিলানোভা বার্ত্রার পরিবর্তে তাদের উপরই অধিক ভরসা করতেন। ঐ মৌসুমে বার্ত্রা সব ধরনের প্রতিযোগিতায় ১৬টি খেলায় মাঠে নামেন, সব মিলিয়ে মোট ৯০২ মিনিট তিনি মাঠে ছিলেন।

২০১৩ সালের ২৪ সেপ্টেম্বর, বার্সেলোনার হয়ে নিজের দ্বিতীয় গোল করেন মার্ক বার্ত্রা। খেলার প্রথমার্ধে ইনজুরি আক্রান্ত মাশ্চেরানোর বদলি হিসেবে নেমেছিলেন তিনি। ক্যাম্প ন্যু-তে রিয়াল সোসিয়েদাদের বিপক্ষে ঐ খেলায় বার্সেলোনা ৪–১ গোলের ব্যবধানে জয় লাভ করে।

সঠিক অনুচ্ছেদ শিরোনাম কোনটি?
titleA. পরিসংখ্যান
titleB. বরুসিয়া ডর্টমুন্ড
titleC. ক্লাব
titleD. বার্সেলোনা
উত্তর: titleD
বার্নসি এলাকার কাছাকাছি রয়স্টোন এলাকায় জন্মগ্রহণকারী ইয়ার্ডলি’র পারিবারিকভাবে ক্রিকেট ঐতিহ্য ছিল না। ইয়র্কের সেন্ট পিটার্সে বিদ্যালয়ের ছাত্র হিসেবে ক্রিকেট খেলতে শুরু করেন ইয়ার্ডলি। ১৯৩০ থেকে বিদ্যালয় দলের পক্ষে পাঁচ বছর অংশগ্রহণ করেন ও শেষ দুই বছর দলের অধিনায়কত্ব করেন তিনি।

উচ্চমানের প্রতিভাবানসম্পন্ন হিসেবে সর্বক্রীড়ায় পারদর্শী ছিলেন তিনি। এরপর তিনি কেমব্রিজের সেন্ট জোন্স কলেজে পড়াশোনা করেন এবং ক্রিকেট, স্কোয়াশ, রাগবি ফাইভস ও ফিল্ড হকিতে ব্লু লাভ করেন। তবে, ক্রিকেট থেকেই প্রধান সফলতা লাভ করেন। কেমব্রিজে থাকাকালীন চার বছরের প্রত্যেকটিতেই ব্লু পেয়েছিলেন। দ্বিতীয় বর্ষে থাকাকালীন বিশ্ববিদ্যালয়ের খেলায় ৯০ রান, তৃতীয় বর্ষে ১০১ রান ও চূড়ান্ত বর্ষে দলের অধিনায়কত্ব করেন তিনি।

বিদ্যালয়ে অধ্যয়নকালীন ইয়র্কশায়ার ক্লাবের নজরে পড়েন। ফলশ্রুতিতে ইয়র্কশায়ার কোল্টস দলে খেলার সুযোগ পান ও জর্জ হার্স্টের কাছে প্রশিক্ষণ নেন তিনি। ১৯৩২ সাল পর্যন্ত ইয়র্কশায়ার দ্বিতীয় একাদশের পক্ষে একটি, ১৯৩৩ ও ১৯৩৪ সালে দুইটি খেলায় অংশ নিয়েছিলেন।

সঠিক অনুচ্ছেদ শিরোনাম কোনটি?
titleA. দ্বিতীয় বিশ্বযুদ্ধ
titleB. আন্তর্জাতিক ক্রিকেট
titleC. প্রারম্ভিক জীবন
titleD. সম্মাননা
উত্তর: titleC
এই যুগের মিশরের ইতিহাস জানার ক্ষেত্রে আমাদের মূল উপাদান এই যুগে তৈরি বিভিন্ন বিশাল বিশাল পিরামিড ও মন্দিরসমূহ। কালের নিষ্ঠুর হস্তক্ষেপে স্বাভাবিকভাবেই এদের অনেকগুলিই বর্তমানে যথেষ্ট ধ্বংসপ্রাপ্ত, তবু তাদের অবশেষ এখনও আমাদের সামনে অনেক তথ্যই তুলে ধরে। বিশেষত ষষ্ঠ রাজবংশের সময়ে নির্মিত পিরামিড ও কবরস্থাগুলিতে যেসব ফলক ও শিলালিপি আবিষ্কৃত হয়েছে, তার থেকে আমরা সেই যুগের মিশরের মানুষের মৃত্যুপরবর্তী জীবন সম্পর্কিত বিশ্বাস সম্পর্কে জানতে পারি।

পিরামিডগুলির কাছাকাছি প্রায়শই বিভিন্ন উচ্চপদস্থ কর্মচারীর কবরও খুঁজে পাওয়া গেছে। এইসব কবরগুলিতে বেশিরভাগ সময়ই অনেক খোদাই করা চিত্র ও চিত্রলিপির খোঁজ মিলেছে। তবে পিরামিড থেকে দূরে অবস্থিত এইসব কবরগুলিতে প্রাপ্ত বিভিন্ন উপাদান নিয়ে এখনও পর্যন্ত গবেষণা হয়েছে তুলনামূলকভাবে কম। যাইহোক, পুরাতন রাজত্বের শেষের দিকের সময়ের এইরকমের বেশ কিছু সুসজ্জিত কবর খুঁজে পাওয়া গেছে।

পুরাতন রাজত্বের সময়কালীন বসতিস্থলগুলিতে প্রত্নতাত্ত্বিক খননকার্য এখনও পর্যন্ত খুব একটা চালানো হয়নি। গিজার পিরামিডগুলির নিকটস্থ অঞ্চলেই একমাত্র অতি সম্প্রতি এরকম একটি বসতিতে খননকার্য পরিচালিত হয়েছে। অন্যদিকে এই যুগের অল্প কিছু মন্দির নিয়েই খুঁটিয়ে গবেষণা হয়েছে। পরবর্তীকালের মন্দিরগুলির তুলনায় দেখা গেছে এই যুগের মন্দিরগুলি প্রায়শই বেশ ছোট ও কম সুসজ্জিত। তবে কায়রো থেকে ১৫ কিলোমিটার মতো দূরে ৫ম রাজবংশের সময়কালীন যে দু'টি সূর্যমন্দিরে খননকার্য চালানো হয়েছে, সেগুলি ছিল তুলনায় যথেষ্টই বৃহৎ। পুরাতন রাজত্বের যুগের লিখিত প্যাপিরাস তেমন কিছু উদ্ধার হয়নি। তবে আবুসিরে ৫ম রাজত্বের সময়কালীন বেশ কিছু প্যাপিরাস পাওয়া গেছে, যার থেকে রাজাদের স্মৃতিমন্দির এবং সূর্যমন্দিরের প্রশাসন, পূজার্চনা, পুরোহিতদের দৈনন্দিন কার্যকলাপ, ধর্মাচরণ, প্রভৃতি বিষয়ে আমরা অনেক কিছু জানতে পারি।

সঠিক অনুচ্ছেদ শিরোনাম কোনটি?
titleA. পঞ্চম রাজবংশ
titleB. ষষ্ঠ রাজবংশ
titleC. ঐতিহাসিক উপাদান
titleD. চতুর্থ রাজবংশ
উত্তর: titleC
কয়েকমাস ভিক্টোরিয়া ইন্সটিটিউসনের শিক্ষিকা করে নলিনী দাশ পরে বেথুন কলেজের অধ্যাপিকা হিসেবে কাজ করেন। সরকারী বৃত্তি লাভ করে ১৯৪৫-১৯৪৬ সাল পর্যন্ত ইংল্যান্ডে ফ্রোবের ট্রেনিং প্রাপ্ত হন তিনি। পোষ্ট গ্রাজুয়েট্ বেসিক ট্রেনিং কলেজ ১৯৪৯ সালে ও ডেভিড্ হেয়ার ট্রেনিং কলেজের ১৯৫১ সালে সহাধ্যক্ষা, ইন্সটিটিউট্ অফ্ এডুকেশন র্ফউইমেন ১৯৫৪-১৯৬৮ সাল পর্যন্ত অধ্যক্ষা এবং বেথুন কলেজের ১৯৬৮-১৯৭৪ সাল পর্যন্ত অধ্যক্ষা হিসেবে দায়িত্ব পালন করেন নলিনী দাশ। পরে ১৯৭৪ সালে অবসর গ্রহণ করেন। 

সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. প্রকাশনা
titleC. পেশা জীবন
titleD. কর্ম ও স্বীকৃতি
উত্তর: titleC
একটি অর্থনৈতিক ব্যবস্থা সামাজিক ব্যবস্থার অংশ হিসাবে গণ্য করা যেতে পারে এবং উচ্চমানেরভাবে আইন ব্যবস্থা, রাজনৈতিক ব্যবস্থা, সাংস্কৃতিক ইত্যাদির সমান। নির্দিষ্ট মতাদর্শ, রাজনৈতিক ব্যবস্থা এবং নির্দিষ্ট অর্থনৈতিক ব্যবস্থাগুলির মধ্যে প্রায়ই একটি শক্তিশালী সম্পর্ক থাকে (উদাহরণস্বরূপ, "সাম্যবাদ" শব্দটির অর্থ বিবেচনা করুন)। বিভিন্ন অর্থনৈতিক ব্যবস্থা বিভিন্ন অঞ্চলে একে অপরের উপর চাপিয়ে দেয় (উদাহরণস্বরূপ, "মিশ্র অর্থনীতি" শব্দটি বিভিন্ন সিস্টেমের উপাদানগুলি অন্তর্ভুক্ত করার জন্য যুক্তিযুক্ত করা যেতে পারে)। বিভিন্ন পারস্পরিক একচেটিয়া আধিপত্য বিভাগ আছে।


সঠিক অনুচ্ছেদ শিরোনাম কোনটি?
titleA. সমাজের প্রসঙ্গ
titleB. সমাজতন্ত্র
titleC. সম্পদ বরাদ্দ প্রক্রিয়া দ্বারা
titleD. টাইপোলজি
উত্তর: titleA
ছয় ফুটেরও অধিক উচ্চতার অধিকারী ছিলেন তিনি। বলের উপর চমৎকার নিয়ন্ত্রণ রাখতে পারতেন। একসময় তিনি নিউজিল্যান্ডের শীর্ষস্থানীয় স্লো বোলারের মর্যাদা পেয়েছিলেন। প্রায়শঃই রানের গতিকে নিয়ন্ত্রণে রাখার জন্যে দীর্ঘসময় ধরে বোলিং করে যেতেন। চাপের মধ্যে থেকেও নিজেকে সংযত রাখতেন।

মাত্র দুইবার ইনিংসে পাঁচ-উইকেট পেয়েছেন। ১৯৬৯-৭০ মৌসুমে উভয়ক্ষেত্রেই উপমহাদেশের মাটিকে বেঁছে নিয়েছেন। ব্যাট হাতে নিয়েও সফলতা দেখিয়েছেন। তবে, দলের প্রয়োজনে বেশ বাঁধার প্রাচীর গড়ে তুলতেও তার জুড়ি মেলা ভার ছিল। অস্ট্রেলিয়ার বিপক্ষে ৬১ রানের উল্লেখযোগ্য ইনিংসটি বাদে টেস্টে ১২.১২ গড়ে মাত্র ২৯২ রান তুলতে পেরেছেন।

অংশগ্রহণকৃত ৩০ টেস্টে ৩৬.৯৫ গড়ে ৮৬ উইকেট পান। ওভার প্রতি তিনি মাত্র ২.১৫ গড়ে রান দিয়েছিলেন। তুলনান্তে, হ্যাডলি হাওয়ার্থের আধুনিককালের উত্তরাধিকারী হিসেবে নিউজিল্যান্ডীয় বামহাতি স্পিনার ড্যানিয়েল ভেট্টোরি টেস্টে ওভারে ২.৬৪ গড়ে রান দিয়েছেন।

সঠিক অনুচ্ছেদ শিরোনাম কোনটি?
titleA. ইংল্যান্ড গমন, ১৯৬৯
titleB. প্রথম-শ্রেণীর ক্রিকেট
titleC. অবসর
titleD. খেলার ধরন
উত্তর: titleD
কুইন্সল্যান্ডে ঐ সময় ডোনাল্ড ব্র্যাডম্যানের অপরাজেয় দলের উইকেট-রক্ষক হিসেবে ছিলেন ডন টলন ও সংরক্ষিত অবস্থায় ছিলেন পরবর্তীকালে অস্ট্রেলিয়ার অন্যতম সেরা উইকেট-রক্ষক ওয়ালি গ্রাউট। ফলশ্রুতিতে উইকেট-রক্ষণের দায়িত্ব ছেড়ে দেন ও ব্যাটিংয়ে পুরোপুরি মনোনিবেশ ঘটান। ১৯৫২-৫৩ মৌসুমে শেফিল্ড শিল্ড প্রতিযোগিতায় দক্ষিণ অস্ট্রেলিয়ার বিপক্ষে কুইন্সল্যান্ডের সর্বশেষ খেলায় অভিষেক ঘটে তার। সাত নম্বরে ব্যাটিংয়ে নামেন তিনি। উভয় ইনিংসে দলীয় সংগ্রহে প্রথম পাঁচ উইকেট দ্রুত পতন ঘটলেও বার্জ ৫৪ ও ৪৬ রানের মূল্যবান ইনিংস খেলেছিলেন। এরফলে দলের পরাজয় এড়াতে বিরাট ভূমিকা পালন করেন তিনি।

এরপর ১৯৫৩-৫৪ মৌসুমে বার্জ দলের নিয়মিত সদস্যের মর্যাদা পান। নভেম্বরে শুরু হওয়া মৌসুমের প্রথম খেলায় নিউ সাউথ ওয়েলসের রে লিন্ডওয়াল, কিথ মিলার ও রিচি বেনো’র ন্যায় সমৃদ্ধ বোলিং আক্রমণ মোকাবেলা করে ১০৩ রান তুলেন তিনি। পরের খেলায় এক অঙ্কের রানের কোঠা স্পর্শ করতে পারেননি। এরপর দক্ষিণ অস্ট্রেলিয়ার বিপক্ষে ৬৪ রান তুলেন তিনি। ৮৮, ৪৭ ও ৬৫ রান তুলে মৌসুম শেষ করেন। প্রথম মৌসুমে সবগুলো খেলায় অংশ নিয়ে ৪১.৮০ গড়ে ৪১৮ রান তুলেন।

১৯৫৪-৫৫ মৌসুমে পূর্বেকার গ্রীষ্মের ন্যায় পুণরাবৃত্তি ঘটান পিটার বার্জ। মৌসুমের উদ্বোধনী খেলায় প্রতিপক্ষ নিউ সাউথ ওয়েলসের বিপক্ষে ১২২ রান তুলেন। ফিরতি খেলায় ৯০ ও ৪১ রানের ইনিংস খেলার পর ৫৩ রান করেন।

সঠিক অনুচ্ছেদ শিরোনাম কোনটি?
titleA. শেফিল্ড শিল্ড অভিষেক
titleB. ইংল্যান্ড গমন, ১৯৬৪
titleC. নিউজিল্যান্ড গমন
titleD. সম্মাননা
উত্তর: titleA
নীলডানা পাতা বুলবুলি চিরসবুজ বন, পত্রপতনশীল বৃক্ষের অরণ্য ও বড় বাগানে বিচরণ করে। সচরাচর একা, জোড়ায় বা পারিবারিক দলে থাকে। প্রধানত ফুলগাছে খাদ্যের সন্ধানে ঘুরে বেড়ায়। ফুলের মধু, ফল, শুঁয়োপোকা, পিঁপড়া ও পরাগায়নে সহায়তা করে এমন পোকা-মাকড় এদের প্রধান খাদ্য। প্রায়ই প্রতিযোগী পাখিকে নিজের এলাকা থেকে এরা তাড়িয়ে দেয়। বিভিন্ন ধরনের তীব্র শব্দ ও শিস দিয়ে ডাকতে পারে। অন্যসব পাতা বুলবুলির মত এরাও বনের পাখি ও কাঠবিড়ালীর ডাক অবিকল অনুকরণ করতে পারে। সে কারণে এদের আরেক নাম হরবোলা।

সঠিক অনুচ্ছেদ শিরোনাম কোনটি?
titleA. স্বভাব
titleB. উপপ্রজাতি
titleC. প্রজনন
titleD. বিবরণ
উত্তর: titleA
২০০৬ এবং ২০০১ সালের বিধানসভা নির্বাচনে, সিপিআই (এম) -এর বঙ্কিমচন্দ্র ঘোষ হরিণঘাটা কেন্দ্র থেকে জয়ী হন নিকটতম তার প্রতিদ্বন্দ্বী তৃণমূল কংগ্রেসের দীপক বসু ও শরদিন্দু বিশ্বাস উভয়কেই পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
১৯৯৬ সালে, সিপিআই (এম) -এর মিলি হীরা কংগ্রেসের রত্ন ঘোষকে পরাজিত করেন। ১৯৯১, ১৯৮৭, ১৯৮২ এবং ১৯৭৭ সালে, সিপিআই (এম) -এর ননীগোপাল মালাকার কংগ্রেসের প্রতাপ রায়কে, কংগ্রেসের দিলীপ রায়কে, আইসিএসের ফণীভূষণ দাসকে এবং কংগ্রেসের মানস কুমার গাঙ্গুলিকে পরাজিত করেন।

সঠিক অনুচ্ছেদ শিরোনাম কোনটি?
titleA. ১৯৭৭-২০০৬
titleB. এলাকা
titleC. নির্বাচনী ফলাফল
titleD. ১৯৫৭-১৯৭২
উত্তর: titleA
একটি পারমাণবিক চুল্লী কুল্যান্ট- সাধারণত জল, তবে কখনও কখনও গ্যাস বা তরল ধাতু (তরল সোডিয়ামের মতো) বা গলিত লবণ উৎপাদিত তাপ শোষণের জন্য চুল্লীটির কোর পেরিয়ে আবর্তিত হয়। তাপ চুল্লি থেকে দূরে নিয়ে যাওয়া হয় এবং তারপরে বাষ্প উৎপাদন করতে ব্যবহৃত হয়। বেশিরভাগ চুল্লী ব্যবস্থা একটি কুলিং ব্যবস্থা ব্যবহার করে, যা চাপযুক্ত জল চুল্লীর টারবাইনগুলির জন্য চাপযুক্ত বাষ্প উৎপাদনকারী ফুটন্ত জল থেকে শারীরিকভাবে পৃথক থাকে। যাইহোক, কিছু চুল্লিগুলিতে বাষ্প টারবাইনগুলির জন্য জল সরাসরি চুল্লি কোর দ্বারা ফোটানো হয়; উদাহরণস্বরূপ ফুটন্ত জল চুল্লী।
সঠিক অনুচ্ছেদ শিরোনাম কোনটি?
titleA. বিভাজন
titleB. পারমাণবিক বিক্রিয়া ধরণ অনুযায়ী
titleC. শীতলীকরণ ব্যবস্থায়
titleD. পারমাণবিক দুর্ঘটনা ও বিতর্ক
উত্তর: titleC
সেলিম ১৫২০ সালে ৫৫ বছর বয়সে মৃত্যুবরণ করেন। দীর্ঘকাল ঘোড়ায় চেপে অভিযানের ফলে সিরপেন্স নামক চামড়ার ইনফেকশনে তার মৃত্যু হয় এমনটা আনুষ্ঠানিকভাবে বলা হলেও কিছু ইতিহাসবিদের মতে তিনি ক্যান্সার বা তার চিকিৎসকের দ্বারা বিষপ্রয়োগে মারা যান। কিছু ইতিহাসবিদের মতে সেলিমের মৃত্যুর সময় সাম্রাজ্যে যে প্লেগ দেখা দিয়েছিল তিনি তাতে আক্রান্ত হয়েছিলেন।

সঠিক অনুচ্ছেদ শিরোনাম কোনটি?
titleA. সাফাভি সাম্রাজ্য
titleB. মৃত্যু
titleC. উপাধি
titleD. মধ্যপ্রাচ্য বিজয়
উত্তর: titleB
ভারতচন্দ্র আত্মীয়দের পরামর্শে মোক্তার হিসেবে বর্ধমানে যান ও তার পিতার ইজারা গৃহীত জমি দেখাশোনা করেন। কিন্তু তার ভাইয়েরা নিয়মিত করপ্রেরণে অপারগ হলে বর্ধমানের রাজা ঐ জমিটি খাসভুক্ত করে নেন। এতে ভারত আপত্তি করায় তাকে কারাগারে আবদ্ধ করা হয়। কিছুদিনের মধ্যে কারারক্ষকের দয়ায় তিনি গোপনে মারহাট্টা শাসিত কটকে পালিয়ে সুবেদার শিবভট্টর কাছে আশ্রয় লাভ করেন।

সঠিক অনুচ্ছেদ শিরোনাম কোনটি?
titleA. পুরীধামে বসবাস
titleB. কারাবাস ও পলায়ন
titleC. কৃষ্ণচন্দ্রের আশ্রয়
titleD. শিক্ষা ও বিবাহ
উত্তর: titleB
ভারতের স্বাধীনতা সংগ্রাম থেকে বাংলাদেশের ১৯৫২ সালের ভাষা আন্দোলন পর্যন্ত কবিয়াল রমেশ শীল সক্রিয় ভাবে অংশ নেন। তার গণসঙ্গীত দেশের মানুষদের এই সব সংগ্রামে অনুপ্রেরণা যুগিয়েছে। ১৯৫৪ সালে জণগণের ভোটে নির্বাচিত যুক্তফ্রন্ট সরকারকে ক্ষমতাচ্যুত করা হয় এবং নুরুল আমিনকে পূর্ববাংলার গভর্নর বানানো হয়। এই নুরুল আমীন চট্টগ্রামে এলে জনগণের কাছে লাঞ্চিত হন। এই নিয়ে তিনি বিখাত একটি ব্যাঙ্গাত্মক গান রচনা করেন। গানটি হচ্ছে,

এই গানটি এতো জনপ্রিয় পেয়েছিল যে তা সাড়াদেশে ছড়িয়ে পড়েছিল। এই জন্য তাকে কারাগারে নেওয়া হয়। সেখানে তিনি এক বছর ছিলেন। এই সময় তার বয়স হয়েছিল সত্তর বছর এবং তাকে প্রচুর মানসিক নির্যাতনের শিকার হতে হয়েছিল। সেই সময় তাকে অঢেল বিত্তবৈভবের লোভ দেখিয়ে পাকিস্তানের জাতীয় সঙ্গীত লেখার জন্য প্রস্তাব দেওয়া হয়েছিল। কিন্তু তিনি তা প্রত্যাখান করেন। এই প্রলোভনের জবাব দিয়েছিলেন তিনি নিচের কবিতা দিয়ে,

সঠিক অনুচ্ছেদ শিরোনাম কোনটি?
titleA. প্রকাশিত গ্রন্থ
titleB. সংবর্ধনা
titleC. জীবন ও কর্ম
titleD. সংগ্রামী জীবন ও কারাবাস
উত্তর: titleD
সত্য সাই সংস্থা বা "শ্রী সত্য সাই সেবা সংস্থা" সাই বাবা ১৯৬০র দশকে স্থাপন করেছিলেন। ভারতে প্রথম সাই কেন্দ্রগুলি "শ্রী সত্য সাই সেবা সমিতি"র নামে খোলা হয়েছিল। সত্য সাই সংস্থা "সদস্যগণের সেবা কার্যে আধ্যাত্মিক প্রগতি লাভ করার জন্য" খোলা হয়েছিল।

সত্য সাই সংস্থা মাসিক সনাতন সারথী নামের একটি আনুষ্ঠানিক পত্রিকা প্রকাশ করে।

সত্য সাই বাবা বলতেন যে, সত্য সাই সংস্থার মূল উদ্দেশ্য "মনুষ্যকে নিজের মধ্যে অন্তর্নিহিত দিব্যতার পরিচয় করানো। সেজন্য, আপনার দায়িত্ব সেই একজনে জোর দেওয়া, আপনি করা বা বলা সকলকিছুতে সেই একজনকে অনুভব করা। ধর্ম বা খেলা বা স্তর বা রঙের প্রভেদকে গুরুত্ব না দেওয়া। এক-ভাবকে তোমার সকল কাজকে আকুল করে দেওয়া। তেমন করা সকলেরই এই সংস্থায় স্থান আছে, বাকীরা প্রত্যাহার করুক।"

সত্য সাই সংস্থার মতে ১১৪টি দেশে প্রায় ১২০০টা "সত্য সাই বাবা" কেন্দ্র আছে।
পরে, সাই বাবার ভক্তের সংখ্যা জানাটিও কঠিন। ধারণাটি ৬০ লাখ থেকে ১০ কোটি পর্যন্ত।
ভারতে, সাই বাবার প্রায় সকল ভক্ত উচ্চ মধ্যবিত্ত এবং শহরে থাকেন, "প্রায় সকলেই ধনসম্পদ, শিক্ষা এবং পশ্চিম চিন্তাধারার সঙ্গে পরিচিত"। ২০০২ সালে তিনি ১৭৮টি দেশে তার ভক্ত থাকার কথা দাবী করেন।

সত্য সাই বাবা বৃহৎ সংখ্যায় বিদ্যালয়, মহাবিদ্যালয়, চিকিৎসালয়, ও অন্য তেমন বিনামূল্যের প্ৰতিষ্ঠান ভারতে এবং বিদেশে স্থাপন করেন, যার খরচ সাধারণত প্ৰায় ১০ হাজার কোটি ভারতীয় টাকা বলে মনে করা হয়। পরবর্তীকালে, ১.৪ লাখ কোটি টাকাও অনেকে বলেন। সাই বাবার মৃত্যুর পরে, সংস্থাটির খরচ কিভাবে চালানো হবে, তা নিয়ে প্রশ্ন ওঠে, এটি অন্যায়ের ধারণাও সৃষ্টি করে, নগদ ধন বা সোনা থাকা বাক্স লুকানোর অভিযোগ ওঠে।

সঠিক অনুচ্ছেদ শিরোনাম কোনটি?
titleA. শ্রী সত্য সাই উচ্চশিক্ষার প্রতিষ্ঠান
titleB. সত্য সাই সংস্থা
titleC. প্রতিষ্ঠান, প্রকল্প ও অন্যান্য কর্ম
titleD. স্ট্রোক এবং প্যারালাইসিস
উত্তর: titleB
‘সংলাপ’ –এর গবেষণা থেকে জানা যায় যে ভারতের অধিকাংশ যৌনকর্মীদের নিজেদের এবং তাদের সন্তানদের ভরণপোষণ করানোর মত আর্থিক সঙ্গতি না থাকায় তারা পতিতাবৃত্তি শুরু করে। বেশিরভাগই এই পেশাটিকে বেছে নেয় না, বরং প্রয়োজনের তাড়নায় তারা বাধ্য হয়,এ প্রায়শই বিবাহিত জীবন ভেঙে গেলে অথবা পরিবারের লোক তাড়িয়ে দিলে কিংবা গ্রহণ করতে অস্বীকার করলে। নাবালক যৌনকর্মীদের মধ্যে এই ধরনের কাজে যোগ দেওয়ার প্রবণতা অনেক বেশি। কলকাতায় অল বেঙ্গল উইমেন্স ইউনিয়নের ১৯৮৮ সালের একটি সার্ভেতে অক্রম নমুনা হিসেবে ১৬০ জন যৌনকর্মীর থেকে সাক্ষাৎকার নেওয়া হয়েছিল; তাদের মধ্যে ২৩ জানায় যে তারা নিজে থেকে এই পেশায় এসেছে, যেখানে ১৩৭ জনের দাবি যে এজেন্ট মারফৎ তারা যৌনব্যবসায় নিযুক্ত হয়েছে। এর পরিসংখ্যানগত বিশ্লেষণ নিম্নরূপঃ
লিঙ্গের ভিত্তিতে এজেন্টদের পরিসংখ্যানগত বিশ্লেষণ নিম্নরূপঃ – ৭৬% এজেন্ট হল নারী এবং ২৪% হল পুরুষ। ৮০% -এরও বেশি এজেন্ট অল্পবয়সী মেয়েদের এই পেশায় প্রবেশ করায় এবং তারা কেউই পাচারকারী নয়; প্রতিবেশী, আত্মীয়স্বজন ইত্যাদি।

এছাড়াও, বাংলার কিছু কিছু অঞ্চলে চুকরি প্রথা চালু আছে, যেখানে একজন মহিলাকে ধার শোধ করবার জন্য ‘ধারী-শ্রম’ স্বরূপ জোর করে বেশ্যাবৃত্তিতে প্রবেশ করানো হয়। এই প্রথা অনুযায়ী, বেশ্যাটি সাধারণত বিনা পারিশ্রমিকে একবছর বা তারও বেশি সময় ধরে খাবার, পোশাক, সাজসজ্জা এবং ভরণপোষণের বিনিময়ে বেশ্যালয়ের মালিকের কাল্পনিক ঋণ শোধ করে। ভারতে, সরকারের ‘কেন্দ্র পরিচালিত স্কিম’ মুক্তিপ্রাপ্ত এইসকল ‘ধারী-শ্রমিক’দের এবং তাদের পরিবারকে আর্থিক বা এইপ্রকার কোন অনুদান দিয়ে থাকে। রিপোর্ট থেকে জানা যাচ্ছে যে এতে আজ পর্যন্ত ২৮,৫০,০০০ জনেরও বেশি মানুষ উপকৃত হয়েছে। বণ্ডেড লেবার সিস্টেম (অ্যাবোলিশন) অ্যাক্ট, ১৯৭৬ দ্বারা প্রায় ৫০০০টি অপরাধ নথিভুক্ত হয়েছে।

কিছু মহিলা তাদের পরিবারকে সাহায্য করবার জন্য প্রথাগত পদ্ধতিতে বেশ্যাবৃত্তিতে প্রবেশ করে। উদাহরণস্বরূপ, বাছারাদের মধ্যে এই একই নিয়ম চালু আছে যেখানে বাড়ির বড় মেয়েরা সাধারণত বেশ্যায় পরিণত হয়।

১৯৯৬ সালে মুম্বাইয়ের বেশ্যালয়গুলিতে পুলিশ হানা দেইয়ে ৪৮৪ জন মহিলাকে উদ্ধার করে যার ৪০% -এরও বেশি ছিল নেপাল থেকে আগত। ভারতে প্রায় ২ লক্ষ নেপালী মহিলা যৌনদাসী হিসেবে বিক্রি হয়ে যায়; এদের অনেকেরই বয়স ১৪র নিচে।

সঠিক অনুচ্ছেদ শিরোনাম কোনটি?
titleA. নাবালক বেশ্যাবৃত্তি
titleB. প্রবেশের কারণ
titleC. সংগঠন
titleD. অনৈতিক পাচার (রোধ) আইন
উত্তর: titleB
বয়ঃসন্ধিকাল থেকে কবিতা লিখলেও ১৯৯২ সালে 'ঠ্যারো' নামে প্রথম পথনাটক লেখেন বিশ্ববিদ্যালয় থিয়েটারের জন্য। এখনো সে দলটি মুক্তিযুদ্ধভিত্তিক এ নাটক মঞ্চস্থ করে। তখনই নাট্যরূপ দেন আখতারুজ্জামান ইলিয়াসের "চিলেকোঠার সেপাই"। নির্দেশনা দেন আহসান হাবিব টিটোর "ক্বাহার" এবং রবীন্দ্রনাথের "রথের রশি"। নিজ দলের প্রয়োজনেই হয়ে উঠেন নাট্যকার-নির্দেশক। তার এরশাদবিরোধী পথনাটক ছিল "কাকলাম"।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. জন্ম ও শিক্ষা
titleC. পথনাট্য
titleD. কর্মজীবন
উত্তর: titleC
নাঙ্গলকোট উপজেলার দক্ষিণ-পূর্বাংশে বক্সগঞ্জ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৬ কিলোমিটার। এ ইউনিয়নের পূর্বে সাতবাড়িয়া ইউনিয়ন, উত্তরে ঢালুয়া ইউনিয়ন, পশ্চিমে দৌলখাঁড় ইউনিয়ন এবং দক্ষিণে নোয়াখালী জেলার সেনবাগ উপজেলার ডুমুরুয়া ইউনিয়ন ও ফেনী জেলার দাগনভূঁইয়া উপজেলার সিন্দুরপুর ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. প্রশাসনিক কাঠামো
titleC. অবস্থান ও সীমানা
titleD. হাট-বাজার
উত্তর: titleC
আওরঙ্গজেবের দীর্ঘ সম্রাট জীবনে প্রথম বহুল আলোচিত দণ্ডাদেশ ছিল তার ভাই শাহজাদা দারাশিকো কে মৃত্যুদণ্ড প্রদান। হিন্দুত্ববাদের দিকে ঝুঁকে পড়ার জন্য তাকে এই দণ্ডাদেশ দেয়া হয়েছিল যদিও অনেকের মতে এর পিছনে রাজনৈতিক কারণ ছিল। অঙ্গ যে তার ভাই শাহজাদা মুরাদ বক্স কে নর হত্যার দায়ে মৃত্যুদণ্ড প্রদান করেছিলেন। আওরঙ্গজেবের বিরুদ্ধে তার বন্দি ভ্রাতুষ্পুত্র সোলাইমান শিখন কে বিষ প্রয়োগে হত্যা করার অভিযোগ উঠেছিল।

১৬৮৯ সালে আওরঙ্গজেব দ্বিতীয় মারাঠা ছাত্রপতি (রাজা) সম্ভাজিকে অত্যন্ত নির্মম মৃত্যুদণ্ড প্রদান করেন। এটি সাজানো মামলায় বিহারের বুরহনপুর এর মুসলিমদের বিরুদ্ধে হত্যাকাণ্ড পরিচালনা এবং সন্ত্রাসের দায়ে তাকে মৃত্যুদন্ডে দন্ডিত করা হয়।

১৬৭৫ সালে শিখ নেতা গুরু তেজ বাহাদুর কে আওরঙ্গজেব এর নির্দেশে গ্রেফতার করা হয়। ধর্ম অবমাননার দায়ে দোষী সাব্যস্ত হবার পরে তাকে মৃত্যুদন্ডে প্রদান করা হয়। আওরঙ্গজেবের আমলে গুজরাটের সুবাহদার কে প্রচলিত ধর্মীয় বিশ্বাসের অবমাননা করার জন্য মৃত্যুদন্ডে দন্ডিত করা হয়।

সঠিক অনুচ্ছেদ শিরোনাম কোনটি?
titleA. কর নীতি
titleB. ইসলামি আইনের প্রবর্তন
titleC. মুঘল মারাঠা যুদ্ধ
titleD. বিরোধীদের দমন
উত্তর: titleD
ইসলামের প্রাথমিক যুগে বিচারের কাজ মুহাম্মদ ও খলিফারা ব্যক্তিগতভাবে তদারক করতেন। সাম্রাজ্যের বিস্তৃতি ব্যাপক হওয়ার পর খলিফা উমর পৃথক বিচারবিভাগ চালু করেন এবং ২৩ হিজরি/৬৪৩ খ্রিষ্টাব্দে মিশরে প্রথম কাজি নিযুক্ত করা হয়। ৬৬১ খ্রিষ্টাব্দের পর উমাইয়া খলিফা হিশাম ও দ্বিতীয় ওয়ালিদের সময় মিশরের বেশ কিছু বিচারক একের পর একজন দায়িত্বপালন করেন।

সঠিক অনুচ্ছেদ শিরোনাম কোনটি?
titleA. দিওয়ান আল কুদাত
titleB. ঐতিহাসিক গুরুত্ব
titleC. হিশাম ও সামরিক বিস্তৃতির বাধা
titleD. প্রথম মারওয়ানি
উত্তর: titleA
সবুজ ময়ূর দেখতে অনেকটা নীল ময়ূরের মতই, তবে শরীরে ঝলমলে ধাতব সবুজ পালকের আধিক্য রয়েছে। এরা বেশ বড় আকারের ভূচর পাখি। এদের দৈর্ঘ্য ১০০-৩০০ সেন্টিমিটার, ডানা ৪৫ সেন্টিমিটার, ঠোঁট ৪.ত সেন্টিমিটার, পা ১৫.২ সেন্টিমিটার, লেজ ৪.৩ সেন্টিমিটার এবং ওজন ৪.৫ কিলোগ্রাম। পুরুষ ময়ূরের পেখম ১৫০ সেন্টিমিটার। পুরুষ ময়ূরের চেহারা ও আকার স্ত্রী পাখির থেকে কিছুটা আলাদা। পুরুষ ময়ূরের পিঠ ও ঘাড় সবুজ; ঘাড়, গলা ও বুকের পালক আঁশের মত উঁচু। পালকহীন মুখের চামড়া নীল ও হলুদে মেশানো। ডানা-ঢাকনি সবুজ রঙের। ডানার মধ্যভাগ ও গোড়ার পালক বাদামি; লেজের পেখমের প্রান্তে কালো চক্রের মধ্যে বেগুনী ফোঁটা দেখা যায়। দেহতলে সরু কালো ধাতব তামাটে, সবুজ ও বেগুনী দাগ থাকে। এমনিতে স্ত্রী ময়ূর বা ময়ূরীর চেহারা সামনে থেকে পুরুষ ময়ূরের মতই, তবে দেহের কিছু কিছু অংশ ফ্যাকাসে। পিঠ গাঢ় বাদামি বর্ণের। লেজ পেখমহীন। ডানা-ঢাকনি, পিঠের শেষভাগ ও কোমর কালচে বাদামি। লেজে পীতাভ, বাদামি ও কালো রঙের ডোরা আছে। স্ত্রী ও পুরুষ উভয় ময়ূরের সুঁচালো ও বিপরীতমুখী। চোখ কালো, পা ও ঠোঁট ধূসর। অপ্রাপ্তবয়স্ক পাখি দেখতে ময়ূরীর মত, কেবল কোমরে সবুজাভ ও তামাটে বর্ণ থাকে না।

সঠিক অনুচ্ছেদ শিরোনাম কোনটি?
titleA. বিবরণ
titleB. অস্তিত্বের সংকট
titleC. বিস্তৃতি
titleD. প্রজনন
উত্তর: titleA
পরিবেশ-প্রকৃতির সাথে ব্যাঙের নিবিড় সম্পর্কের ফলে পরিবেশ সম্পর্কে এরা অনেক বেশি স্পর্শকাতর, এবং পরিবেশের অনেক পরিবর্তন আগে থেকে আঁচ করতে পেরে ডেকে ডেকে এরা সবাইকে সজাগ করে দেয়। এজন্যই ব্যাঙকে অনেকসময় কয়লাখনির খুদে গায়কপাখি (ক্যানারিজ ইন দ্য কোলমাইন) নামে ডাকা হয়। যেমন, যুক্তরাজ্যের ওপেন ইউনিভার্সিটির প্রাণিবিদ ড. রাসেল গ্রান্টের এক গবেষণায় দেখা গেছে যে, একপ্রকার কুনো ব্যাঙ সাধারণত ভূমিকম্পের কমপক্ষে সপ্তাহ খানেক আগে নিজের ঘর ছেড়ে অন্যত্র নিরাপদ আশ্রয় নেয়।

সঠিক অনুচ্ছেদ শিরোনাম কোনটি?
titleA. মানুষের খাদ্য হিসেবে
titleB. বাসস্থান
titleC. গায়ের চামড়া
titleD. প্রাকৃতিক দুর্যোগের পূর্বাভাস
উত্তর: titleD
ইতিহাস পর্যালোচনা করলে অনেক সংগীতশিল্পী গানের নির্মাণশিল্পের খোঁজ পাওয়া যায় তাদের মধ্যে নিধুবাবু, কালিদাস চট্টোপাধ্যায়, কালী মির্জা, রঘুনাথ রায়, শ্রীধর, থেকে রবীন্দ্রনাথ-নজরুল পর্যন্ত গায়কদের কাব্যিক গানের মধ্যে আধুনিক গানের বৈশিষ্ট্যের প্রমাণ পাওয়া যায়।

নিধুবাবু কর্তৃক রচিত টপ্পা গান তৎকালীন সময়ের বিভিন্ন বিষয়ে বৈশিষ্ট্য ধারণ করার জন্য টপ্পা গান কে আধুনিক গান বলা হয়। ব্রিটিশ কর্তৃক কলকাতা শহর নির্মাণের সময়কাল নিধুবাবু টপ্পা গান রচনা করেন। তখন শহরকেন্দ্রিক বিভিন্ন সংগীত অনুষ্ঠানের আয়োজন করা হতো। সে সময় থেকেই  বাংলা সাহিত্য তথা দেশিয় লোকজ শিল্প-সংস্কৃতির সঙ্গে আধুনিক পাশ্চাত্য সাহিত্যের মিলনপর্বেরও সূত্রপাত হয়। এসব দিক বিবেচনা করে কলকাতা শহরে আধুনিক গানের গোড়াপত্তন বলে বিবেচনা করা হয়। বিভিন্ন গ্রামীণ সাংস্কৃতিক অনুষ্ঠান যেমন লোকসংগীত, কীর্তন, কবি গান, যাত্রা গান, রামপ্রসাদী, পাঁচালী প্রভৃতি গানের উদ্ভূত হয় কলকাতায় মূলত উপনিবেশিক শাসনের জীবনের তাগিদে গ্রামের মানুষকে কলকাতা মুখি হতে হয়েছিল বলেই এসব সাংস্কৃতিক গানের উদ্ভূত কলকাতায়। ইংরেজ শাসকদের অনুকরণে তৎকালীন সমাজের যে নব্য ধনিক শ্রেণী উন্মেষ ঘটে তাদের অনুকরণপ্রিয় তার কারণেই গ্রামীণ সুরখাব ভাষার সঙ্গে উল্লেখিত নবম শ্রেণীর শহুরে ভাব ও সংস্কৃতির উন্নতি হয় যার মধ্যে অন্যতম উন্নতি আধুনিক গানের সংস্কৃতি।তার মধ্যে কবিগান, খেউর, ঢপকীর্তন, ঝুমুর ইত্যাদি উল্লেখযোগ্য।

সঠিক অনুচ্ছেদ শিরোনাম কোনটি?
titleA. আধুনিক গানের ইতিহাস
titleB. আধুনিক গানের গায়ক
titleC. আধুনিক গানে বিদেশি সুর
titleD. আধুনিক বাংলা গানের বৈশিষ্ট্য
উত্তর: titleB
ইতিহাসবেত্তা ক্রিস্টোফার বেলি এবং টিম হার্পারের মতে:

'নেতাজি' সুভাষ চন্দ্রের জীবিত থাকার উপকথা পরাজিত হওয়া আজাদ হিন্দ ফৌজকে একসঙ্গ যুক্ত হতে সাহায্য করেছিল। বাংলায় এটা রাজ্যের মধ্যে মাতৃভূমির স্বাধীনতার প্রধান গুরুত্বপূর্ণ আশ্বাসের জায়গা তৈরি করেছিল। এটা ভারত এবং দক্ষিণপূর্ব এশিয়ার অনেকেরই নৈতিক অবস্থা বজায় রেখেছিল, যারা ব্রিটিশের ফিরে আসায় বিলাপ করেছিল অথবা রাজনৈতিক বন্দোবস্ত চূড়ান্তভাবে গান্ধি এবং নেহরু দ্বারা অর্জিত হয়েছিল।

এই সবের মধ্যে, জয়েস চ্যাপম্যান লেব্রা২০০৮ খ্রিস্টাব্দে লিখেছেন:"জাপানিদের সব সময়ের ইচ্ছা চিতাভস্ম বাংলায় ফিরুক, কেননা, তারা বিশ্বাস করে যে, চিতাভস্ম গৃহে না-আনা পর্যন্ত আত্মার শান্তি হয়না। নেতাজির চিতাভস্ম বাংলায় আনার ব্যাপারে যাই হোক, যেমন, এক বছর ২৩ জানুয়ারি নেতাজির জন্মদিনে কলকাতায় নেতজি রিসার্চ ব্যুরোর সম্মেলনে উত্তেজনাপূর্ণ হই হট্টগোল হয়েছিল। প্রগতিবাদী বাঙালি যুবকরা মাথা গরম করে হুড়মুড়িয়ে সম্মেলন হলে ঢুকে, যেখানে আইএনএ প্রতিষ্ঠাতা ফুজিওয়ারার জমায়েতে ভাষণ দেওয়ার কথা ছিল, তাকে কটূকথা বলে চিৎকার করতে থাকে। আপাতদৃষ্টিতে কিছু সংবাদপত্র একটা গুজব প্রকাশ করেছিল যে, ফুজিওয়ারা নেতাজির চিতাভস্ম এদেশে এনেছে।" 

সঠিক অনুচ্ছেদ শিরোনাম কোনটি?
titleA. ফিগেস রিপোর্ট, ১৯৪৬
titleB. শেষ ক-টা দিন এবং সফরগুলো
titleC. উপকথাগুলোর স্থায়িত্বের সম্ভাবনা
titleD. সুভাষ চন্দ্রের জীবিত থাকার উপকথাগুলো
উত্তর: titleC